Clinton knuste Sanders i Sør-Carolina
Like før klokken 02 norsk tid – under en time etter at valglokalene i delstaten stengte – gikk Hillary Clinton på scenen og erklærte seier. Har du oversikt? Disse stiller som presidentkandidater – Jeg er så takknemlig. I dag sendte vi en beskjed: I Amerika, når vi står sammen er ingen barrierer for store å bryte. – Vi skal kjempe for hver eneste stemme i hver stat, fortsatte Clinton, som nå står foran den viktige «supertirsdagen» førstkommende tirsdag der demokratene har nominasjonsvalg i elleve delstater. Lest denne? USA-ekspert: – Trump ligger an til å bli presidentDen tidligere utenriksministeren og førstedamen kom også med et spark mot Donald Trump og hans slagord om å gjøre Amerika storslått igjen. – Vi trenger ikke å gjøre Amerika storslått igjen. Amerika har aldri sluttet å være storslått, men vi trenger å gjøre Amerika helt igjen. I en pressemelding gratulerer rivalen Bernie Sanders (74) Clinton med seieren. – La meg være klar på en ting. Denne kampanjen er bare i startgropen. Vi vant en avgjørende seier i New Hampshire, hun vant en avgjørende seier i Sør-Carolina. Nå er det klart for «supertirsdag». Giæver kommenterer: Trampet på TrumpSå langt er 99 prosent av stemmene talt opp. Clinton leder med 73,5 prosent mot Sanders' 26,0 prosent. Den tidligere utenriksministeren vant hårfint i Iowa, mens Sanders tok førsteplassen i New Hampshire. I helgens nominasjonsvalg i Nevada var det Clinton som gikk til topps. I Sør-Carolina utgjorde afroamerikanske stemmer trolig rundt halvparten av velgermassen. I nominasjonsprossessen til republikanerne, stakk Texas-senator Ted Cruz (44) av den første seieren i Iowa, deretter tok forretningsmannen Donald Trump (69) hatrick i New Hampshire, Sør-Carolina og Nevada. Les også: Kampen om afroamerikanske stemmer: – Hillary er best egnet
Hillary Clinton (68) har vunnet soleklart i Sør-Carolina. Dermed har hun innkassert sin tredje seier i nominasjonsvalget.